যদিও দেশের ভেতরের সব মহল এবং আমাদের সব বিদেশী বন্ধুরা বিরোধীদলের সঙ্গে সংলাপের উদ্যোগ নেয়ার জন্য প্রধানমন্ত্রীর প্রতি আহ্বান জানিয়েছেন। এ ধরনের সব উপদেশকেই অবজ্ঞা করা হয়েছে। জাতিসংঘ, যারা বিরোধীদলের বন্ধু নয়, দুইবার প্রতিনিধি পাঠিয়েছে। যে প্রতিনিধিদল সংলাপের অনুরোধ জানিয়েছিল। অতীতে কখনও আভ্যন্তরীণ বিষয়ে কোন কিছু না বললেও চীনও এবার মার্কিন যুক্তরাষ্ট্র, ইউরোপীয় ইউনিয়ন ও বৃটেনের সঙ্গে সুর মিলিয়ে সংলাপের কথা বলেছে। কিন্তু সঙ্কট সমাধানের পরিবর্তে প্রধানমন্ত্রী ব্যস্ত রয়েছেন বিরোধীনেতার সমালোচনায়।